text: কাশি বা () হল এক প্রকার আকস্মিক প্রতিক্রিয়া বা রক্ষাকারী প্রক্রিয়া যা বিভিন্ন ধরনের ক্ষরন, বহিঃস্থ কোন বস্তু বা বিরক্তিকর-উত্তেজক বস্তু থেকে শ্বাসনালীকে রক্ষা করে।
  
  হুপিং কাশি(ঘুড়িং কাশি)
  
  হুপিং কাশি একটি বিশেষ ধরনের সংক্রামক ব্যাধি৷ এখনও বাংলাদেশের অনেক শিশু এ রোগে আক্রান্ত হয়৷ইহা শ্বাস তন্ত্রের একটি  সংক্রামক ব্যাধি৷
  
  কারণ:
   বরডেটেলা পারটুসিস বা বরডেটেলা প্যারাপারটুসিস নামক জীবাণু দ্বারা এই রোগ হয়ে থাকে৷
   এই রোগটি খুবই ছোয়াচে৷ ছোট শিশুরাই সাধারণতঃ এ রোগে বেশি ভোগে৷
   এটি সহজে প্রতিরোধ যোগ্য একটি অসুখ৷ডিপিটি টিকা দানের মাধ্যমে হুপিং কাশি রোগটি  প্রতিরোধ করা সম্ভব৷
  
  লক্ষণ:
   ঠান্ডা লাগার মতো এই রোগ জ্বর,নাক দিয়ে পানি পরা এবং কাশি দিয়ে শুরু হয়৷
   দুই সপ্তাহ পর  বুকের ভিতর ঘড়ঘড়ানি শব্দ শুরু হয়৷
   রোগী একবারও শ্বাস না নিয়ে ঘনঘন একটানা কেশে যায়- যতক্ষণ না কাশির সঙ্গে এক দলা চটচটে শ্লেষা বেরিয়ে আসে আর একটা জোর ঘড়ঘড়ানির সঙ্গে রোগীর ফুসফুসে জোরে বাতাস ঢুকে যায়৷
   কাশির সময় বাতাসের (অক্সিজেনের) অভাবে রোগীর ঠোঁট ও নখ নীল হয়ে যেতে পারে৷
   ঘড়ঘড়ানির পর বমি হতে পারে৷
   কাশির মাঝখানের সময়টুকুতে শিশুকে বেশ সুস্থ দেখায়৷
   হুপিং কাশি ৩ মাস বা তারও বেশি দিন ধরে স্থায়ী হয়৷
  ১ বছরের কম বয়সের শিশুদের পক্ষে হুপিং কাশি বেশ বিপদজনক৷ছোট শিশুদের ক্ষেত্রে ঠিক ঘড়ঘড়ানি হয় না রসকারণে হুপিং কাশি চেনা খুব মুসকিল৷ পাড়ার কোন শিশুর হুপিং কাশি হয়ে থাকলে অন্য শিশুর দমকা কাশির সাথে চোখ দুটো ফোলা ফোলা লাগলে তক্ষনাৎ চিকিৎসকের পরামর্শ নিতে হবে৷
  
  চিকিৎসা:
   রোগের লক্ষণ দেখা দিলেই রোগীকে চিকিৎসা করাতে হবে এবং চিকিৎসকের পরামর্শ অনুযায়ী প্রয়োজনীয় ব্যবস্থা নিতে হবে৷ তাছাড়া রোগ লক্ষণ বা উপসর্গ অনুযায়ী প্রয়োজনীয় ব্যবস্থা নিতে হবে৷ যেমন-
   শ্বাস কষ্ট বা অক্সিজেনের অভাব হলে তাকে অক্সিজেন দিতে হবে৷
   পুষ্টিকর খাবার খেতে হবে৷ প্রোটিন, ভিটামিন, মিনারেল সমৃদ্ধ খাবার শিশুকে বেশি করে খাওয়াতে হবে৷
   চিকিৎসকের পরামর্শ অনুযায়ী কাশি কমানোর ওষুধ দিতে হবে৷
   রোগীকে পরিষ্কার পরিচ্ছন্ন রাখতে হবে এবং খোলামেলা ঘরে তাকে রাখতে হবে৷
  
  জটিলতা:
   চোখের ভিতর রক্তক্ষরণ হতে পারে
   ফিট
   নিউমোনিয়া
   মেনিনজাইটিস৷
  ঔষুধ সেবনের ক্ষেত্রে রেজিষ্টার চিকিৎসকের পরামর্শ নিন৷
  
  তথ্যসূত্র
  
  বহিঃসংযোগ 
  
  কাশি কি?
  
  বিষয়শ্রেণী:চিকিৎসা
title: কাশি